રત્નુચક ખાતે આવેલી આર્મી સ્કુલમાં ભણતર પૂરું કરીને તેઓ 24 ઓક્ટોબર 1994નાં રોજ ભારતીય સેનાની ડોગરા રેજિમેન્ટમાં સિપાહી તરીકે જોડાયા. પ્રબળ ઈચ્છાશક્તિ અને અથાગ મેહનત થકી થોડાં સમયમાં તેમને દેહરાદુન ખાતે આવેલી ઇન્ડિયન મિલિટ્રી એકેડેમીમાં (લક્ષ્યમાં હ્રીથીક રોશનની ટ્રેનિંગ દેખાડી છે ને તે) પ્રવેશ મળી ગયો. નેતૃત્વ અને યુદ્ધનાં દાવપેચ વિષેનું ભણતર પૂરું કરીને આખરે તેઓ જૂન 2002માં જાટ રેજિમેન્ટ ની 11મી બટાલિયનમાં લેફ્ટેનન્ટનાં હોદ્દા સાથે જોડાયા.